**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.02.2023, ora 08.00 – 18.02.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.02.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 17.02.2023, la ora 12:30, avertizarea hidrologică nr. 13, valabilă în intervalul 17.02.2023, ora 23:00-20.02.2023, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN în intervalul 17.02.2023, ora 23:00 – 20.02.2023, ora 24:00-posibile depăşiri ale COTELOR DE ATENŢIE** pe râurile din bazinele hidrografice: Tisa – sector aferent S.H. Valea Vişeului, Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa-Năsăud)**, Someşul Mic – bazin amonte Ac. Gilău **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Mureş – bazin amonte S.H. Glodeni şi afluenţii aferenţi sectorului aval S.H. Glodeni – amonte confluenţă cu râul Arieş **(judeţele: Harghita, Mureş şi Bistriţa Năsăud)**, Târnava Mică – bazin amonte S.H. Bălăuşeri, Târnava Mare – bazin amonte S.H. Vânători **(judeţele: Harghita şi Mureş)**, Arieş **(judeţele: Alba şi Cluj),** Mureş – afluenţii aferenţi sectorului aval S.H. Brănişca **(judeţele: Hunedoara şi Arad)**, Bega – bazin amonte S.H. Chizătău **(judeţul Timiş)**, Timiş – bazin amonte S.H. Sadova şi afluenţii aferenţi sectorului aval S.H. Sadova - amonte S.H. Lugoj **(judeţele: Caraş-Severin şi Timiş)**, Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Neamţ şi Harghita);**

**-COD PORTOCALIU în intervalul 18.02.2023, ora 16:00 – 20.02.2023, ora 12:00-posibile depăşiri ale COTELOR DE INUNDAŢIE** pe râurile din bazinele hidrografice: Tisa – sector aferent S.H. Valea Vişeului, Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş **(judeţul Maramureş)**, Tur **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Crişul Negru – bazin amonte S.H. Beiuş **(judeţul Bihor)**, Crişul Alb – bazin amonte S.H. Gurahonţ **(judeţele: Hunedoara şi Arad)**, Arieş – bazin amonte S.H. Baia de Arieş **(judeţul Alba).**

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor:* ***ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HARGHITA, HUNEDOARA, MARAMUREŞ, MUREŞ, NEAMŢ, SATU MARE, SĂLAJ, SUCEAVA şi TIMIŞ*** *(15 prefecturi)* ***– COD GALBEN;***

*-către prefecturile judeţelor:* ***ALBA, ARAD, BIHOR, BISTRIŢA-NĂSĂUD, HUNEDOARA, MARAMUREŞ şi SATU MARE*** *(7 prefecturi)* ***– COD PORTOCALIU.***

**Debitele au fost în creştere** ca urmare a efectului combinat al precipitațiilor lichide căzute în interval, cedării apei din stratul de zăpadă, evoluției formațiunilor de gheață şi propagării pe râurile din bazinele hidrografice: Vişeu, Iza, Tur, Someşul Mare, Lăpuş şi bazinele superioare ale Sucevei, Moldovei şi Bistriței. Pe râurile din bazinele Crişului Negru, Crişului Alb şi pe cursul inferior al Mureşului debitele au fost în uşoară creştere ca urmare a cedării apei din stratul de zăpadă. Pe celelalte râuri debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste mediile multianuale lunare) pe râurile din bazinele hidrografice: Vișeu, Bârzava, bazinele superioare și mijlocii ale Jiului şi Bistriței, bazinele superioare ale Ialomiței, Sucevei, Trotuşului, Putnei, cel mijlociu al Argeşului şi pe unii afluenți ai Oltului inferior și mai mici (sub 30% din normalele lunare) pe râurile din bazinele hidrografice: Bârlad şi Jijia.

Formațiunile de gheață (gheață la mal, năboi, pod de gheață) prezente pe majoritatea râurilor din nordul, centrul şi estul ţării au fost în diminuare și restrângere.

**Se situează peste** **COTA DE ATENȚIE** râul Valea Rea la stația hidrometrică Huța Certeze (170+2)-jud. SM.

**Debitele vor fi în creştere** ca urmare a efectului combinat al precipitațiilor lichide prognozate, cedării apei din stratul de zăpadă, evoluției formațiunilor de gheață şi propagării pe râurile din bazinele hidrografice: Vișeu, Iza, Tur, Someş, Crasna, Barcău, Crișuri, Arieş, Suceava, Moldova, bazinele superioare și mijlocii ale Mureşului şi Bistriței şi bazinele superioare ale Begăi şi Timişului.

Pe celelalte râuri debitele vor fi relativ staționare.

Sunt posibile scurgeri importante pe versanți, torenți şi pâraie, viituri rapide pe unele râuri mici, cu posibile efecte de inundații locale, creşteri de debite şi niveluri cu depăşirea **COTELOR DE APărare** pe unele râuri din nord-vestul, vestul şi centrul țării ca urmare a efectului combinat al precipitațiilor prognozate, cedării apei din stratul de zăpadă și evoluției formațiunilor de gheață.

Formațiunile de gheață (gheață la mal, năboi, pod de gheață) prezente pe râurile din nordul, centrul şi estul ţării vor fi în diminuare și restrângere.

**DUNĂRE**

**Debitul la intrarea în ţară** (secţiunea Baziaş) în intervalul 17-18.02.2023 **a fost în scădere, având valoarea de** **4600 m3/s**, sub media multianuală a lunii **februarie (5300 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** **în scădere (4500 m3/s).**

În aval de Porţile de Fier debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 25 mc/s;

-r. Dâmbovița: ac. Văcărești: 4 mc/s;

-CA2: 2.5 mc/s;

-Der. Mircea Vodă: 1.2 mc/s.

**2.** **Situaţia meteorologică în intervalul 17.02.2023, ora 08.00 –18.02.2023, ora 06.00**

**Administraţia Naţională de Meteorologie (A.N.M.) a emis în data de 17.02.2023, la ora 11:00, avertizarea meteorologică nr. 21, astfel:**

**-COD GALBEN în intervalul 17.02.2023, ora 20:00-20.02.2023, ora 10:00, vizând intensificări ale vântului și viscol:** „la munte, la altitudini mai mari de 1700 m, vor fi perioade în care vântul va avea intensificări susținute cu rafale de peste 70...100 km/h, va fi viscol și vizibilitate scăzută.”

**-COD PORTOCALIU în intervalul 18.02.2023, ora 08:00-19.02.2023, ora 20:00, vizând**

**intensificări ale vântului și viscol puternic: „**în intervalul menționat, la altitudini mai mari de 1700 m în Munții Apuseni, Carpații Meridionali și de Curbură vântul va sufla tare, cu rafale de peste 100...120 km/h și va fi viscol puternic.”

**-COD GALBEN în intervalul 18.02.2023, ora 08:00-19.02.2023, ora 20:00, vizând intensificări ale vântului:** „în intervalul menționat, în nord-vestul, nordul, centrul și local în sudul și în extremitatea de sud-est a țării, temporar vor fi intensificări ale vântului, cu rafale de peste 55...65 km/h și izolat 70 km/h.”

**-COD PORTOCALIU în intervalul 17.02.2023, ora 20:00-19.02.2023, ora 20:00: „**în intervalul menționat în zona de munte a județelor Maramureș, Bistrița Năsăud, și Suceava, la altitudini de peste 1700 m, temporar va ninge viscolit, se va depune strat consistent de zăpadă, iar vizibilitatea va fi redusă. La altitudini sub 1700 m temporar va ploua, prin acumulare cantitățile de apă vor depăși 40...50 l/mp și izolat 60...70 l/mp, favorizând topirea stratului de zăpadă.În nordul, nord-vestul și centrul țării vor fi precipitații moderate cantitativ și pe alocuri se vor acumula peste 25…35 l/mp*.*”

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor:* ***ALBA, ARAD, BACĂU, BIHOR, BOTOŞANI, BRAŞOV, CARAŞ-SEVERIN, CLUJ, CONSTANŢA, COVASNA, DOLJ, GORJ, HARGHITA, HUNEDOARA, MEHEDINŢI, MUREŞ, NEAMŢ, OLT, SATU MARE, SĂLAJ, SIBIU, SUCEAVA, TELEORMAN şi TIMIŞ*** (24 de prefecturi)***-COD GALBEN;***

*-către prefecturile judeţelor:* ***ALBA, ARGEŞ, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HUNEDOARA, MARAMUREŞ, PRAHOVA, SIBIU, SUCEAVA, VÂLCEA şi VRANCEA*** (18 prefecturi)***-COD PORTOCALIU.***

**În ţară** vremea a fost deosebit de caldă pentru această dată în cea mai mare parte a teritoriului, cu abateri pozitive față de mediile climatologice de până la 12...13 grade în sud-vestul Olteniei. Cerul a fost variabil, dar din a doua parte a zilei s-a înnorat treptat în regiunile intracarpatice, iar noaptea și în restul țării. Au fost precipitații sub formă de ploaie în Maramureș, local în Crișana, în jumătatea de nord a Transilvaniei și izolat în Banat, Moldova, Muntenia și Dobrogea, iar în nordul Carpaților Orientali și în Munții Apuseni au fost mai ales ninsori slabe. Vântul a suflat slab și moderat, cu intensificări îndeosebi seara și noaptea la munte, unde pe creste s-au atins viteze de peste 100...120 km/h, iar zăpada a fost spulberată și ninsoarea viscolită local în Oltenia și izolat în celelalte regiuni, cu rafale în general de 40...50 km/h. La ora 20 era strat de zăpadă, care, pe platformele stațiilor meteorologice, măsura până la 200 cm la munte, în Munții Făgăraș, până la 12 cm local în Transilvania, până la 11 cm pe arii restrânse în Muntenia și până la 4 cm cu totul izolat în Moldova. Temperaturile maxime s-au încadrat între 3 grade la Sărmaș și 18 grade la Calafat. La ora 6 se înregistrau valori termice cuprinse între 0 grade la Bozovici și 12 grade la Apa Neagră. Punctiform, în centrul țării s-a semnalat ceață.

**Observaţie:** în intervalul de diagnoză au fost în vigoare 2 avertizări cod portocaliu emise de către SRPV Cluj-Napoca și 8 atenționări cod galben pentru fenomene meteorologice periculoase imediate, emise după cum urmează: 2 de către CNPM pentru Muntenia, 2 de către SRPV Sibiu, 1 de către SRPV Bacău, 1 de căre SRPV Craiova, 1 de către SRPV Timișoara și 1 de către SRPV Cluj-Napoca.

**La Bucureşti** vremea s-a menținut deosebit de caldă pentru această dată. Cerul a fost variabil ziua și a devenit noros noaptea. Vântul a suflat slab și moderat. Temperatura maximă a fost de 13 grade. La ora 6 se înregistrau 6 grade la Filaret și Băneasa și 7 grade la Afumați.

**3. Prognoza meteorologică în intervalul 18.02.2023, ora 08.00–19.02.2023, ora 8.00**

**În ţară vremea va fi vântoasă,** dar și mult mai caldă față de normal pentru a doua decadă a lunii februarie, astfel că temperaturile maxime, local cu peste 10 grade mai mari decât mediile multianuale, se vor încadra în general între 7 și 17 grade, iar cele minime vor fi cuprinse între 2 și 9 grade. **Vântul va avea intensificări susținute la munte, cu rafale de 70...100 km/h, iar la altitudini mai mari de 1700 m va sufla tare, cu peste 100...120 km/h și va fi viscol puternic. Local și temporar intensificări ale vântului vor fi și în zonele joase, mai ales din nord-vest, centru și sud, cu viteze în general de 55...65 km/h.** Cerul va fi mai mult noros și va ploua pe arii relativ extinse în nord-vestul, nordul și centrul țării, iar la munte vor fi precipitații mixte (predominant ninsori **la altitudini de peste 1700,** **în special în zona Carpaților Orientali, unde stratul de zăpadă va fi mai consistent**). **Cantitățile de precipitații vor fi mai însemnate și vor depăși pe alocuri 25...40 l/mp în Munții Apuseni și în zona Carpaților Orientali.** În restul teritoriului cerul va fi temporar noros, iar ploile slabe și pe arii restrânse.

**La Bucureşti** vremea va fi mult mai caldă decât în mod obișnuit. Cerul va fi variabil, cu unele înnorări în prima parte a zilei. Vântul va sufla moderat, cu intensificări după-amiaza și noaptea, când la rafală se vor atinge viteze în general de 40...45 km/h. Temperatura maximă va fi de 15...16 grade, iar cea minimă de 4...6 grade.

**4. Buletin nivometeorologic pentru perioada 17.02.2023, ora 20-19.02.2023, ora 20:**

**Evoluția vremii în intervalul 16-17.02.2023**

Vremea a fost caracterizată de valori termice situate ușor peste media perioadei. Cerul a fost mai mult senin în cursul zilei de 16 februarie și variabil în cursul nopții și al zilei de 17 februarie. Vântul a suflat moderat, cu intensificări temporare de 50-60 km/h în majoritatea masivelor și de 90-100 km/h pe crestele din Carpații Meridionali și Orientali în a doua parte a nopții, spulberând temporar zăpada. Local în Carpații Orientali și izolat în rest s-a semnalat ceață. Stratul de zăpadă a scăzut în medie cu 2-4 cm în Carpații Meridionali și Occidentali la altitudini joase și intermediare și nu a avut variații importante în Carpații Orientali.S-a semnalat o avalanșă umedă pe drumul ce leagă Parcul Naţional Munţii Rodnei de Valea Vinului (jud. BN).

**În data de 17.02.2023, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 200 cm la Bâlea-Lac, 139 cm la Vf. Omu, 130 cm Vf. Țarcu, 94 cm la Cuntu, 59 cm la Păltiniș, 56 cm la Sinaia-cota 1500, 51 cm la Parâng, 38 cm la Predeal, 31 cm la Fundata;

**Carpaţii Orientali:** 106 cm la Vf. Călimani, 65 cm la Vf. Lăcăuți, 48 cm la Penteleu, 48 cm la Ceahlău-Toaca, 43 cm la Bucin, 40 cm la Vf. Iezer;

**Carpaţii Occidentali:** 59 cm la Semenic, 53 cm la Stâna de Vale, 27 cm la Băișoara, 21 cm la Roșia Montană, 17 cm la Vf. Vlădeasa.

**Prognoza vremii în intervalul 17.02.2023, ora 20:00-19.02.2023, ora 20:00:**

Vremea va fi vântoasă și se va încălzi ușor. Cerul va fi mai mult noros și se vor semnala pe arii relativ extinse precipitații mixte în toate masivele, ninsori la peste 1700 m, dar trecător și la altitudini mai joase. În Carpații Meridionali și Occidentali temporar va ploua sub 1700 m, iar în cei Orientali temporar sub 1500 m. Cantitățile de apă vor depăși local 25-30 l/mp, în special în Carpații Occidentali și Orientali, iar în Carpații Orientali vor depăși pe arii restrânse 50-60 l/mp, în special în grupele nordice, acolo unde și creșterile stratului de zăpadă de la altitudine vor fi mai accentuate. Vântul va sufla intens în întreg intervalul, cu rafale de 70...90 km/h în majoritatea masivelor, iar în zonele înalte temporar cu 110...130 km/h, unde vor fi perioade cu viscol și transport de zăpadă. Trecător se va semnala ceață, asociată izolat și cu depuneri de chiciură.

**Temperaturi prognozate în intervalul 17.02.2023, ora 20:00-19.02.2023, ora 20:00:**

**Peste 1800 m: temperaturi minime**: -8...-4 grade;

**temperaturi maxime**: -6...0 grade;

**Sub 1800 m: temperaturi minime**: -4....0 grade;

**temperaturi maxime**: -2...5 grade.

**Vânt la peste 2000 m:** din sector nord-vestic, cu viteze temporare de 110-130 km/h;

**Altitudinea izotermei de 0 grade**: în urcare de la 1000-1500 m la 1400-2000 m, cu cele mai ridicate valori în masivele sudice și vestice și cu cele mai scăzute în cele nordice și nord-estice.

**Evoluția stratului de zăpadă și a riscului de avalanșă**

**Munții Făgăraș RISC MARE (4)**

**La peste 1800 m** stratul de zăpadă, deși s-a mai tasat ușor, prezintă o zonă cu rezistență foarte scăzută în partea superioară, ce măsoară pe alocuri 20-30 cm, sub care se află un alt strat de 30-40 cm cu rezistență de asemenea redusă, dar ale cărui cristale prezintă legături slabe între ele. Sunt așteptate ninsori moderate care vor depune un strat nou de zăpadă, local consistent. Sub aceste straturi puțin rezistente se află o crustă mai veche de gheață, care constituie un plan de alunecare și declanșare a avalanșelor. În zonele de creastă se întâlnesc cornișe de dimensiuni considerabile și plăci mai consistente de vânt pe versanții sudici și vestici, iar altele noi se vor forma pe versanții estici și sudici. Pe văi și în zonele adăpostite se mențin depozite însemnate de zăpadă, care depășesc în unele locuri 3-4 metri. Stratul vechi, din profunzime, este format din zăpadă consolidată. Se mențin condițiile de declanșare spontană a avalanșelor de dimensiuni medii și mari prin ruperea și alunecarea stratului instabil din partea superioară sau a plăcilor de vânt, riscul declanșării avalanșelor fiind amplificat chiar și la supraîncărcări mici.

**Sub 1800 m**, pe fondul temperaturilor diurne ușor pozitive și temporar al ploilor de la sub 1700 m, stratul de zăpadă va continua să se umezească și să se îngreuneze, iar în condițiile unor temperaturi negative din cursul nopții se vor forma cruste temporare de gheață la suprafață. Pe pantele înclinate, stratul instabil de la suprafață, pe alocuri consistent, va putea aluneca peste stratul mai vechi şi stabilizat, ducând la declanșarea de avalanșe de dimensiuni medii și izolat chiar mai mari în zona 1500-1800 m. Avalanșele se pot declanșa atât spontan, cât și la supraîncărcări.

**Munții Bucegi RISC ÎNSEMNAT (3)**

**La peste 1800 m** stratul actual de zăpadă a continuat să se taseze și să se stabilizeze ușor. Pe creste sunt formate cornișe, în zonele înalte plăci de vânt, iar pe văi și în zonele adăpostite sunt troiene mari, ce pot atinge 3-4 m. Sunt așteptate ninsori în zonele înalte, care vor depune un strat nou de zăpadă, pe alocuri consistent. În profunzime stratul este format din zăpadă întărită, având intercalate cruste de gheață, iar spre sol, pe versanții cu orientare nordică, apar cristale fațetate și tip cupă. Pe pantele suficient de înclinate se pot

declanșa spontan avalanșe de dimensiuni medii și izolat mari, prin ruperea plăcilor de vânt sau prin angrenarea stratului mai puțin rezistent de la suprafață peste straturile mai vechi, riscul fiind prezent în special la supraîncărcări ale stratului.

**Sub 1800 m** temperaturile diurne pozitive și temporar ploile de la altitudini sub 1700 m vor determina în continuare umezirea stratului în partea superioară și îngreunarea acestuia. În aceste condiții stratul puțin stabil de zăpadă din partea superioară va putea aluneca peste stratul mai vechi şi stabilizat, ducând la declanșarea de avalanșe dimensiuni mici și medii la peste 1500 m, chiar în condițiile unei supraîncărcări mici; izolat avalanșele se pot declanșa și spontan.

**Munții Parâng - Șureanu RISC ÎNSEMNAT (3)**

**La peste 1800 m** stratul de zăpadă s-a tasat ușor și s-a umezit la suprafață sub influența insolației și a valorilor termice diurne mai ridicate. În partea superioară a stratului, în special pe versanții nordici, se întâlnesc 40-50 cm de z ăpadă cu rezistență redusă și pe fondul precipitațiilor așteptate se vor înregistra creșteri de strat ce vor depăși local 10-20 cm. În zonele de creastă sunt formate plăci de vânt, altele noi se vor forma pe versanții sudici și estici, iar pe văi și pe pantele adăpostite sunt depozite consistente de zăpadă. Stratul mai vechi aflat dedesubt este format din zăpadă întărită, având intercalate cruste de gheață. Pe pantele suficient de înclinate se pot declanșa avalanșe de dimensiuni medii și izolat chiar mari prin alunecarea stratului instabil de la suprafață peste straturile mai vechi sau prin ruperea și alunecarea plăcilor de vânt din apropierea crestelor, chiar și la supraîncărcări slabe, dar izolat și spontan.

**La altitudini mai mici de 1800 m** se vor înregistra precipitații mixte, temporar ploi sub 1700 m, iar stratul de zăpadă de la suprafață va continua să se umezească, prezentând risc de alunecare pe pantele cu grad de înclinare mai ridicat. Este astfel posibilă declanșarea de avalanșe de dimensiuni medii, mai ales la supraîncărcări.

**Munții Țarcu - Godeanu RISC ÎNSEMNAT (3)**

**La peste 1800 m** zăpada s-a mai tasat ușor. În zona crestelor se regăsesc cornișe, pe versanți plăci de vânt, iar pe văi și pe pantele adăpostite depozite mai consistente. La suprafață se menține însă un strat cu rezistență redusă și temporar va ninge, iar stratul va înregistra creșteri. Stratul mai vechi aflat dedesubt este format din zăpadă consolidată, care are în compoziție cristale fine sau fațetate intercalate cu cruste de gheață. Pe pantele suficient de înclinate se pot declanșa avalanșe de dimensiuni medii și izolat chiar mari prin

alunecarea stratului instabil de la suprafață peste straturile mai vechi sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări.

**La altitudini mai mici de 1800 m** ploile și temperaturile diurne ușor pozitive vor favoriza în continuare umezirea și tasarea stratului de la suprafață și îngreunarea acestuia. Pe pantele înclinate stratul mai puțin stabil de la suprafață poate aluneca peste stratul mai vechi şi stabilizat mai ales la supraîncărcări, dar izolat și spontan, ducând la declanșarea de avalanșe de dimensiuni mici și medii.

**Munții Rodnei RISC ÎNSEMNAT (3)**

**La peste 1800 m** va ninge abundent și viscolit în următoarele 48 de ore, iar stratul va înregistra creșteri importante, ce pot depăși local 30-40 cm. Pe versanții estici și sudici se vor forma plăci de vânt consistente. Zăpada proaspătă se va depune în unele zone peste un strat actual cu rezistență scăzută situat în partea superioară a zăpezii. Pe văi și în zonele adăpostite se mențin depozitele mai însemnate de zăpadă și altele noi se vor crea. Stratul vechi de zăpadă din profunzime este compactat și stabil. Pe pantele suficient de înclinate și pe văile unde sunt depozite mari de zăpadă se pot declanșa avalanșe de dimensiuni medii și izolat mari prin alunecarea stratului mai puțin rezistent de la suprafață constituit din stratul instabil deja prezent și stratul de zăpadă proaspătă care se va depune în următoarele zile sau prin ruperea plăcilor de vânt, riscul fiind prezent mai ales la supraîncărcări ale stratului.

**Sub 1800 de metri** stratul de zăpadă va avea local creșteri importante în etajul altitudinal 1500-1800 m, iar la altitudini joase temporar va ploua. Spontan se pot produce avalanșe de dimensiuni medii, care să angreneze atât zăpada nouă, cât și zăpada veche parțial umezită. Riscul declanșării avalanșelor este amplificat la supraîncărcări.

**Munții Călimani – Bistriței - Ceahlău RISC ÎNSEMNAT (3)**

**La peste 1800 metri** va ninge viscolit în următoarele 48 de ore, iar stratul va înregistra creșteri local consistente. Pe versanții estici și sudici se vor forma plăci de vânt, unele de dimensiuni importante. Zăpada proaspătă se va depune în unele zone peste un strat actual cu rezistență scăzută, situat în partea superioară a zăpezii. Pe văi și în zonele adăpostite se mențin depozitele mai însemnate de zăpadă și altele noi se vor crea. În profunzime stratul vechi de zăpadă este compact și întărit, cu cruste de gheață în interior. Pe pantele

suficient de înclinate se pot declanșa avalanșe de dimensiuni medii și izolat mari prin alunecarea stratului puțin stabil din partea superioară a stratului și a zăpezii care se va depune sau prin ruperea plăcilor de vânt, riscul fiind prezent în special la supraîncărcări.

**La altitudini mai mici de 1800 de metri** se vor semnala ninsori în special în zona 1500-1800 m, cu cantități mai importante pe versanții vestici. Stratul actual de zăpadă este mai consistent pe versanții vestici ai Munților Călimani și pe anumite văi cu depozite mai vechi. Pe pantele suficient de înclinate vor fi condiții pentru declanșarea unor avalanșe de dimensiuni mici și medii la peste 1500 m prin alunecarea stratului de zăpadă parțial stabilizat din partea superioară peste cel vechi și compact, mai ales în condiții de supraîncărcări.

**Munții Vlădeasa – Muntele Mare RISC ÎNSEMNAT (3)**

Sunt așteptate cantități importante de precipitații, predominant ninsori în zonele înalte, care vor depune local un strat consistent de zăpadă proaspătă, dar și ploi la altitudini mai joase, care pot angrena zăpada deja umezită de pe anumite văi în avalanșe de curgere. Îndeosebi pe versanții vestici și pe văile unde zăpada a fost transportată de vânt stratul de zăpadă cu rezistență scăzută depășește 15-20 cm, iar în zonele înalte va mai crește. Pe pantele suficient de înclinate și pe văile adăpostite, unde sunt acumulările mai consistente de zăpadă, se pot declanșa avalanșe de dimensiuni mici și medii prin alunecarea stratului puțin rezistent de la suprafață peste stratul vechi și compact sau prin ruperea și alunecarea unor plăci mai vechi de vânt formate în apropierea crestelor, riscul fiind amplificat la supraîncărcări. Avalanșe de topire sau curgeri pot apărea și în mod spontan la altitudini mai joase pe fondul ploilor și al temperaturilor diurne ușor pozitive.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FAGARAȘ** | **RISC MARE (4)** | **RISC ÎNSEMNAT (3)** |
| **MUNȚII BUCEGI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII PARÂNG - ȘUREANU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII ȚARCU - GODEANU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII CĂLIMANI – BISTRIȚEI - CEAHLĂU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII VLĂDEASA – MUNTELE MARE** | **RISC ÎNSEMNAT (3)** | **RISC ÎNSEMNAT (3)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 16.02.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţiile: B-1, B-3, B-9, B-13** (municipiul București)**, B-10** (comuna Chiajna, jud. Ilfov)**, B-11** (orașul Bragadiru, jud. Ilfov)**, B-27** (orașul Voluntari, jud. Ilfov)**, B-28** (comuna Glina, jud. Ilfov)**, B-29** (orașul Otopeni, jud. Ilfov)**, B-30** (comuna Mogoșoaia, jud. Ilfov)**, MS-1, MS-2** (municipiul Târgu Mureș), **AB-2** (municipiul Sebeș), **BV-6** (municipiul Codlea)**, GR-1, GR-2** (municipiul Giurgiu)**, DJ-2** (municipiul Craiova)**, AR-2** (municipiul Arad**).**

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare